CELEX: 22009D0077
Language: et
Date: 2009-07-03 00:00:00
Title: EMP Ühiskomitee otsus nr 77/2009, 3. juuli 2009 , millega muudetakse Euroopa Majanduspiirkonna lepingu I lisa (veterinaar- ja fütosanitaarküsimused)

22.10.2009   
            
            
               ET
            
            
               Euroopa Liidu Teataja
            
            
               L 277/25
            
         EMP ÜHISKOMITEE OTSUS
   
   nr 77/2009,
   3. juuli 2009,
   millega muudetakse Euroopa Majanduspiirkonna lepingu I lisa (veterinaar- ja fütosanitaarküsimused)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu I lisa on muudetud EMP Ühiskomitee 17. märtsi 2009. aasta otsusega nr 25/2009 (1).
            
         
               (2)
            
            
               Lepingusse tuleb inkorporeerida komisjoni 18. detsembri 2008. aasta direktiiv 2008/124/EÜ, millega lubatakse teatavate söödakultuuride ning õli- ja kiudtaimede liikide seemne turustamist ainult juhul, kui see on ametlikult sertifitseeritud eliitseemne või sertifitseeritud seemnena (kodifitseeritud versioon) (2).
            
         
               (3)
            
            
               Direktiiviga 2008/124/EÜ tunnistatakse kehtetuks komisjoni direktiivid 75/502/EMÜ (3) ja 86/109/EMÜ, (4) mis on lepingusse inkorporeeritud ja mis tuleb sellest tulenevalt lepingust välja jätta.
            
         
               (4)
            
            
               Käesolevat otsust ei kohaldata Liechtensteini suhtes,
            
         ON TEINUD JÄRGMISE OTSUSE:
   Artikkel 1
   Lepingu I lisa III peatüki osa 2 muudetakse järgmiselt:
   
               1)
            
            
               punkt 1 (komisjoni direktiiv 75/502/EMÜ) ja punkt 4 (komisjoni direktiiv 86/109/EMÜ) jäetakse välja;
            
         
               2)
            
            
               punkti 52 (komisjoni direktiiv 2008/62/EÜ) järele lisatakse järgmine punkt:
               
                           „53.
                        
                        
                           
                              32008 L 0124: komisjoni direktiiv 2008/124/EÜ, 18. detsember 2008, millega lubatakse teatavate söödakultuuride ning õli- ja kiudtaimede liikide seemne turustamist ainult juhul, kui see on ametlikult sertifitseeritud „eliitseemne” või „sertifitseeritud seemnena” (kodifitseeritud versioon) (ELT L 340, 19.12.2008, lk 73).”
                        
                     
         Artikkel 2
   Direktiivi 2008/124/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 4. juulil 2009, tingimusel et EMP Ühiskomiteele on esitatud kõik lepingu artikli 103 lõike 1 kohased teated (5).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 3. juuli 2009
      
         
            EMP Ühiskomitee nimel
         
         
            eesistuja
         
         Oda Helen SLETNES
         
      
   
   
      (1)  ELT L 130, 28.5.2009, lk 15.
   
      (2)  ELT L 340, 19.12.2008, lk 73.
   
      (3)  EÜT L 228, 29.8.1975, lk 26.
   
      (4)  EÜT L 93, 8.4.1986, lk 21.
   
      (5)  Põhiseadusest tulenevaid nõudeid ei ole nimetatud.